நாமக்கல் அன்புநகரை சேர்ந்தவர் இளவரசி. இவர் நாமக்கல் மாவட்ட பார்வையிழப்பு தடுப்பு சங்கத்தில் ஒப்பந்த ஊழியராக பணிபுரிந்து வருகிறார். இந்நிலையில் கடந்த இரண்டு மாதங்களாக இவருக்கு ஊதியம் வழங்கப்படவில்லை எனக் கூறப்படுகிறது. இந்த நிலையில், திங்கள்கிழமை நாமக்கல் மாவட்ட அரசு தலைமை மருத்துவமனை வளாகத்தில் உள்ள சுகாதாரத் துறை நலப் பணிகள் இணை இயக்குநர் அலுவலகத்தில் திடீர் தர்னா போராட்டத்தில் ஈடுபட்டார்.